Súradnice: 48°59′S 19°05′V﻿ / ﻿48,99°S 19,08°V﻿ / 48.99; 19.08

**Veľká Fatra** je krajinný celok geomorfologickej Fatransko-tatranskej oblasti. 

Patrí medzi najrozsiahlejšie jadrové pohoria Slovenska, kde sa zachovalo mnohotvárne a málo narušené prírodné prostredie. Žulové jadro vystupuje na povrch len v oblasti Smrekovice a Ľubochnianskej doliny. Ostatnú časť územia budujú najmä usadené horniny druhohôr.

Vymedzenie
----------

Zo severu ohraničujú Veľkú Fatru Oravská vrchovina a Malá Fatra, na západe rozsiahla Turčianska kotlina a južným smerom plynulo nadväzujú Kremnické a Starohorské vrchy. Na celom južnom úseku je skutočná hranica vedená trochu komplikovane a prihliada na geologickú stavbu; preto je vymedzenie údoliami len orientačné. Východným smerom sú Revúckou a Korytnickou dolinou oddelené Nízke Tatry a Podtatranská kotlina (podcelok Liptovská kotlina), údolie Likavky oddeľuje Chočské vrchy.

Geomorfologické členenie
------------------------

Pohorie sa člení na 7 podcelkov:

* Bralná Fatra
* Hôľna Fatra
* Lysec
* Revúcke podolie
* Šiprúň
* Šípska Fatra
* Zvolen

Najvyšší vrch
-------------

Najvyšším vrchom je Ostredok s výškou 1 595,58 m n. m. (zaokrúhlene 1 596 m n. m.).

Do roku 2016 bola ako výška uvádzaná hodnota 1 592 m n. m. V roku 2016 Názvoslovná komisia Úradu geodézie, kartografie a katastra Slovenskej republiky prerokovala zmenu názvu, polohy aj výšky Ostredku. Názov Ostredok zostal pre najvyšší bod masívu ponechaný, bola tak však pomenovaná južnejšie položená nová kóta. Nadmorskú výšku nižšej z kót úrad spresnil na 1 592,54 m n. m. (zaokrúhlene 1 593 m n. m.) a výšku vyššej z kót upresnil na 1 595,58 m n. m. (zaokrúhlene 1 596 m n. m.).

Názov *Pustolovčia* bol určený ako štandardný názov pre lúku na úbočí Ostredku. Nižšia z kót, ktorá bola v minulosti pomenovaná Ostredok, bola na turistickej mape internetového portálu HIKING.SK označená názvom *Ostredok – rázcestie*.

Ochrana prírody
---------------

V roku 1971 bolo územie Veľkej Fatry vyhlásené za chránenú krajinnú oblasť (CHKO) na rozlohe 60 610 ha. Nariadením vlády č. 140 zo 6. marca 2002 bola CHKO Veľká Fatra s účinnosťou od 1. apríla 2002 prekategorizovaná na Národný park Veľká Fatra.

Na území národného parku je zriadených viac maloplošných chránených území. Z nich je najstaršie Národná prírodná rezervácia Harmanecká tisina (1949), zriadená hlavne na ochranu treťohorného reliktu tisu obyčajného, ktorý dnes dosahuje na území NP Veľká Fatra najmasovejší výskyt v rámci strednej Európy.

Turizmus
--------

Veľká Fatra patrí medzi obľúbené ciele turistov. Medzi najvýznamnejšie centrá turistiky patria Donovaly s Novou hoľou, Malinô Brdo, Vlkolínec, Gaderská dolina, Turecká, lokálne aj Harmanecká jaskyňa s okolím, Kráľova Studňa a Smrekovica. 

Východnými turistickými lokalitami sú najmä obce s dlhými dolinami na turčianskej strane pohoria (Blatnická, Gaderská, Belianska, Necpalská, Sklabinská dolina a i.), Harmanecká a Ľubochnianska dolina, Donovaly, Liptovské Revúce, Ružomberok, Podsuchá a sedlo Malý Šturec.

Hlavný hrebeň vedie po trase Malý Šturec – Kráľova Studňa – Krížna – Ostredok na Ploskú, kde sa hrebeň delí na turčianskú a liptovskú vetvu. Turčianska pokračuje v smere Ploská – Chata pod Borišovom – Malý Lysec – Jarabiná – Kľak – Ľubochnianske sedlo a končí vrchom Kopa. Liptovská vetva vedie v trase Ploská – Čierny kameň – Minčol – Rakytov – Skalná Alpa – Malá Smrekovica do Nižného Šiprúnskeho sedla, kde sa vetví na tri rázsochy: Malinné, Vtáčnik – Plieška a Magura – Kútnikov kopec.

### Horské chaty

* Chata pod Borišovom
* Horský hotel Kráľova Studňa
* Horská chata Smrekovica
* Hotel Granit Smrekovica (bývalá Vojenská zotavovňa)
* Turistická ubytovňa Limba
* Májekova chata

Zaujímavosti
------------

Medzi najznámejšie doliny vo Veľkej Fatre patrí Ľubochnianska dolina (najdlhšia), Gaderská dolina, Blatnická dolina, Belianska dolina, Kantorská dolina, Jasenská dolina, Necpalská dolina, Žarnovická dolina, Bystrická dolina, Nižné Matejkovo a Vyšné Matejkovo. 

Najznámejšia jaskyňa je Harmanecká jaskyňa, ktorá je ako jediná prístupná verejnosti. Medzi najznámejšie jaskyne, ktoré nie sú prístupné verejnosti, patria Mažarná jaskyňa, Dolná a Horná Túfna a Ľadová jaskyňa v Šípe.

Najkrajšie výhľadové vrcholy sú Rakytov, Krížna, Borišov, Skalná Alpa, Lysec, Ostrá, Kľak a Šiprúň.

Galéria
-------

* TlstáTlstá
* OstráOstrá
* OstredokOstredok
* Čierny kameňČierny kameň


Panoráma pohoria z Novej hole

Referencie
----------

1. 1 2 3 4  KUBISOVÁ, Jana. Pohorie Veľká Fatra má staronový najvyšší vrchol. Doteraz bol bez mena. *aktuality.sk* (Bratislava: Azet.sk a.s.), 2016-02-24. Dostupné online [cit. 2016-03-01]. Archivované 2016-02-26 z originálu.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2018-09-22]. Dostupné online.
3. ↑   *Názvy vrchov* [PDF]. ÚGKK SR, [cit. 2015-09-01]. Dostupné online. Archivované 2023-12-08 z originálu.
4. ↑   *GPS súradnica na mape hiking.sk* [online]. HIKING.SK, [cit. 2016-03-03]. Dostupné online.
5. ↑  *Veľká Fatra. Turistická mapa.* 1 : 50 000. Harmanec: VKÚ, a. s.
6. ↑  Zoznam chát a útulní

Pozri aj
--------

* Národný park Veľká Fatra
* Zoznam vrcholov vo Veľkej Fatre

Iné projekty
------------

Commons
* Spolupracuj na Commons Commons ponúka multimediálne súbory na tému **Veľká Fatra**

| * z
* d
* u
Veľká Fatra |
| --- |
| Podcelky (časti) | 
* Bralná Fatra
* Hôľna Fatra
* Lysec
* Revúcke podolie
* Šiprúň
* Šípska Fatra
* Zvolen

 |
| Veľkoplošné chránené územie | 
* Národný park Veľká Fatra

 |
| Národné prírodné rezervácie | 
* Borišov
* Čierny kameň
* Harmanecká tisina
* Jánošíkova kolkáreň
* Kornietová
* Kundračka
* Lysec
* Madačov
* Padva
* Rumbáre
* Skalná Alpa
* Suchý vrch
* Šíp
* Tlstá
* Veľká Skalná

 |
| Prírodné rezervácie | 
* Biela skala
* Katova skala
* Korbeľka
* Močiar
* Rojkovská travertínová kopa
* Rojkovské rašelinisko
* Smrekovica

 |
| Prírodné pamiatky | 
* Blatné
* Dogerské skaly
* Horná Túfna a Dolná Túfna
* Jazierske travertíny
* Krkavá skala
* Majerova skala
* Matejkovský kamenný prúd
* Mažarná
* Prielom Teplého potoka
* Vlčia skala

 |
| Územia európskeho významu | 
* Močiar

 |
| Chránené areály | 
* Dekretov porast
* Háj pred Teplou dolinou
* Jazernické jazierko
* Krásno
* Revúca
* Žarnovica

 |
| Lokality Svetového dedičstva UNESCO | Vlkolínec |
| Kultúrne a historické pamiatky | 
* hrad Blatnica
* hrad Sklabiňa
* Sučiansky hrad
* Vlkolínec

 |
| Vybrané vrchy Veľkej FatryZoznam vrcholov | 
* Ostredok (1 596)
* Frčkov (1 585)
* Krížna (1 574)
* Rakytov (1 567)
* Suchý vrch (1 550)
* Ploská (1 532)
* Smrekovica (1 530)
* Borišov (1 510)
* Malá Smrekovica (1 485)
* Čierny kameň (1 479)
* Skalná Alpa (1 463)
* Šiprúň (1 461)
* Smrekov (1 441)
* Lubená (1 414)
* Zvolen (1 403)
* Minčol (1 398)
* Kľak (1 394)
* Biela skala (1 385)
* Kráľova studňa (1 384)
* Lysec (1 381)
* Kráľova skala (1 377)
* Tlstá (1 373)
* Šoproň (1 370)
* Chyžky (1 340)
* Čierna hora (1 335)
* Javorina (1 328)
* Jarabiná (1 314)
* Magura (1 309)
* Štefanová (1 305)
* Majerova skala (1 283)
* Drienok (1 267)
* Ostrá (1 263)
* Malinné (1 209)
* Tlstá hora (1 208)
* Šíp (1 169)
* Kečky (1 138)
* Sidorovo (1 099)
* Šturec (1 075)
* Ostré (1 066)
* Magura (1 059)
* Čebrať (1 054)
* Lučenec (1 041)

 |
| Sedlá Veľkej Fatry | 
* Brestová
* Južné Rakytovské
* Ľubochnianske
* Malý Šturec
* Nižné Šiprúnske
* Ploskej
* pod Červeným grúňom
* pod Smrekovom
* Prašnické
* Prašnické (východné)
* Príslop
* Rybovské
* Severné Rakytovské
* Veľký Šturec
* Vyšné Šiprúnske
* za Drieňkom

 |
| Jazerá Veľkej Fatry | 
* Blatné

 |
| Horské chaty Veľkej Fatry | 
* Chata pod Borišovom (1 300 m)
* Horský hotel Kráľova Studňa (1 277 m)

 |
| Zoznamy | 
* Zoznam vrcholov

 |